open-index/open-wikipedia-markdown huggingface dataset:
Rugder

* se inndeling!

**Rugder** (*Scolopax*) er en slekt av vadefugler i snipefamilien. Slekten inkluderer åtte arter (ni taxa) og sorteres i tribuset Scolopacini, som inkluderer fire slekter med tilsammen 31 arter. Sju av artene er monotypiske. Én art hekker i Norge.

Rugder har kompakt kropp, langt nebb, relativt korte ekstremiteter, og en kamuflasjefarget fjærdrakt på oversiden, med en lysere underside.

## Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (Limicoli), snipefugler
*** Pedionomidae, slettevandrerfamilien
*** Thinocoridae, rypesnipefamilien
*** Rostratulidae, riksesnipefamilien
*** Jacanidae, bladhønsfamilien
*** Scolopacidae, snipefamilien
**** Numeniinae, 
**** Limosinae, 
**** Calidrinae, 
**** Scolopacinae, 
***** Limnodromini
***** Scolopacini, 4 slekter, 31 arter
****** *[[Rugder|Scolopax]]*, rugder, 8 arter
******* *[[Rugde|S. rusticola]]*, rugde (monotypisk)
******* *[[Amamirugde|S. mira]]*, amamirugde (monotypisk)
******* *[[Jungelrugde|S. saturata]]*, jungelrugde (monotypisk)
******* *[[Papuarugde|S. rosenbergii]]*, papuarugde (monotypisk)
******* *[[Bukidnonrugde|S. bukidnonensis]]*, bukidnonrugde (monotypisk)
******* *[[Sulawesirugde|S. celebensis]]*, sulawesirugde
******* *[[Molukkrugde|S. rochussenii]]*, molukkrugde (monotypisk)
******* *[[Amerikarugde|S. minor]]*, amerikarugde (monotypisk)
****** *[[Dvergrugder|Coenocorypha]]*, dvergrugder, 5 arter (hvorav 2 er utdødd)
****** *[[Bekkasiner|Gallinago]]*, bekkasiner, 17 arter
****** *[[Lymnocryptes]]*, monotypisk
**** Tringinae, 
** Turnici, springvaktelfugler
** Lari, måkefugler

## Referanser




## Eksterne lenker
*
Valgteknisk samarbeid

**Valgteknisk samarbeid** er et samarbeid mellom politiske partier i kommunestyre eller andre sammenhenger hvor man inngår en avtale om å samarbeide om selve valget, uten at det gir føringer for samarbeid i andre sammenhenger. 

Det er vanlig å forhandle seg fram til et samarbeid når det gjelder valg av ordfører i en kommune. Ordfører velges av kommunestyrets representanter om det ikke har vært direkte ordførervalg i kommunen. På forhånd inngår da partier avtale om samarbeid hvor andre partier stemmer på et partis kandidat. Ofte får vedkommende parti da en gjenytelse ved at partiet som får ordføreren, hjelper med sine stemmer til at partiet med mindre uttelling i valget, likevel kan få et medlem i formannskapet eller et av kommunestyrets underutvalg, hvor man etter eget stemmetall ikke ville fått uttelling. 

Et slikt valgteknisk samarbeid kan gjennomføres for det enkelte valg, uten at det legger føringer for hvordan partiene skal stemme i senere saker.
Strausberg

**Strausberg** er en tysk by med rundt 26&nbsp;500 innbyggere, beliggende i Brandenburg.

## Geografi
Byen ligger i dag helt øst i Tyskland, og 30 km øst for Berlin, 30 km vest for grensen til Polen, 20 km vest for Seelow.

## Demografi

ImageSize  = width:450 height:220
PlotArea   = left:70 right:40 top:20 bottom:20
TimeAxis   = orientation:vertical 
AlignBars  = justify 
Colors = 
  id:gray1 value:gray(0.9)
DateFormat = yyyy
Period     = from:0 till:30000
ScaleMajor = unit:year increment:5000 start:0 gridcolor:gray1
PlotData =
  bar:1998 color:gray1 width:1 
   from:0 till:26445 width:15 text:26445 textcolor:red  fontsize:8px
  bar:1999 color:gray1 width:1 
   from:0 till:26370 width:15 text:26370 textcolor:red  fontsize:8px
  bar:2000 color:gray1 width:1 
   from:0 till:26221 width:15 text:26221 textcolor:red  fontsize:8px
  bar:2001 color:gray1 width:1 
   from:0 till:26512 width:15 text:26512 textcolor:red  fontsize:8px
  bar:2002 color:gray1 width:1 
   from:0 till:26629 width:15 text:26629 textcolor:red  fontsize:8px
  bar:2003 color:gray1 width:1 
   from:0 till:26644 width:15 text:26644 textcolor:red  fontsize:8px
  bar:2004 color:gray1 width:1 
   from:0 till:26593 width:15  text:26593 textcolor:red  fontsize:8px
  bar:2005 color:gray1 width:1 
   from:0 till:26533 width:15  text:26533 textcolor:red  fontsize:8px
  bar:2006 color:gray1 width:1 
   from:0 till:26238 width:15  text:26238 textcolor:red  fontsize:8px


## Vennskapsbyer
*  **[[Dębno]]** – Polen
*  **[[Frankenthal]]** - Tyskland
*  **[[Terezín]]** – Tsjekkia

## Fotografi

Fil:Strausberg Luft.jpg|Strausberg
Fil:Strausberg See.JPG|Straussee
Fil:Strausberg Jenseits des Sees.jpg|Strausberger Wald
Fil:Ste22vorstadt140804.jpg|Tram


## Eksterne lenker
* 
* http://www.strausberg.de
* http://www.fc-strausberg.de
* http://www.strausberger-eisenbahn.de
Fylkesvei 3610

**Fylkesvei 3610** går mellom Enge og Kistevik i Grimstad kommune. Veien er 2,2&nbsp;km lang.

Frem til 2019 hadde veien betegnelsen fylkesvei 38 (Aust-Agder).

## Kommuner og knutepunkter

*Endepunkt Kistevik

## Referanser




## Eksterne lenker
* Vegvesenets vegkart 
*
Fylkesvei 3694

**Fylkesvei 3694** går mellom Kongsnes og Gunnustad i Gjerstad.

Frem til 2019 hadde veien betegnelsen fylkesvei 80 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gullkysten (andre betydninger)

**Gullkysten** kan vise til:

* Gullkysten – en kyststrekning i Guineabukten i Afrika
* Gullkysten (britisk koloni) – tidligere britisk koloni i Guineabukten i Afrika
* Gullkysten (dansk koloni) – tidligere dansk koloni i Guineabukten i Afrika
* Gullkysten (nederlandsk koloni) – tidligere nederlandsk koloni i Guineabukten i Afrika
* Gullkysten (portugisisk koloni) – tidligere portugisisk koloni i Guineabukten i Afrika
* Gullkysten (svensk koloni) – tidligere svensk koloni i Guineabukten i Afrika
* Gullkysten (tysk koloni) – tidligere tysk koloni i Guineabukten i Afrika
* Gullkysten (film) - en dansk film fra 2015
Gullkysten (britisk koloni)

**Gullkysten (Gold Coast)** var en britisk koloni ved Gullkysten i Vest-Afrika, som senere ble den selvstendige stat Ghana. Gullkysten ble dannet som britisk koloni i 1874, da britene annekterte privat eid land langs hele kyststrekningen.

Britene utvidet gradvis koloniens territorium ved erobringstokter mot lokale stammer, Ashantikonføderasjonen og andre europeiske land som hadde etablert små kolonier i området. Det største problemet for britene var ashantifolket, som de var i konstant konflikt med. Fire anglo-ashantiske kriger oppstod mellom 1863 og 1896. Etter den siste krigen mistet ashantikongedømmet sin uavhengighet og ble britisk protektorat den 1. januar 1902.

I 1946 ble ashantiprotektoratet Britisk Togoland, og Fante-protektoratet innlemmet i Gullkysten og dermed konsolidert som én koloni. Gullkysten ble uavhengig ni år etter (1957) og fikk navnet Ghana. 

## Eksterne lenker
* Om den danske gullkysten under Napoleonskrigene
Dylan Postl

**Dylan Postl** (født 29. mai 1986), bedre kjent som **Hornswoggle** og **Little Bastard**, er en amerikansk fribryter i World Wrestling Entertainments *[[WWE Friday Night SmackDown!|SmackDown!]]* Han er sønnen (kayfabe) til Mr. McMahon, men Linda McMahon er ikke moren. Hornswoggle er en dverg; han er bare 130 cm høy og veier 54 kg. Hornswoggle pleier å hjelpe Finlay. Finlay pleier også å hjelpe Hornswoggle, han er fra Irland. Hornswoggle vant WWE Cruiserweight Champion-tittelen 18. august 2007 på *[[Saturday Night]]'s Main Event*. Det var Jamie Noble som Hornswoggle kjempet mot, i kampen om cruiserweight tittelen. 

## Titler
* Cruiserweight champion (2007 på Saturday Night's Main Event)

## Referanser


## Eksterne lenker
*
«U 331»

**«U 331»** var en tysk Typ VIIC undervannsbåt. Den er mest kjent for å ha senket det britiske slagskipet HMS «Barham» 25. november 1941.

Skipet ble senket 17. november 1942 etter å ha blitt truffet av en torpedo fra et britisk sjøfly.
Ludvig Larsen

**Ludvig Olaf Larsen** (født 10. mars 1883 i Hamar, død 31. januar 1948 i Oslo) var en norsk rifleskytter som konkurrerte tidlig i det 20. århundre. Han deltok under Sommer-OL 1924 i Paris.

## Eksterne lenker
*
Jacob Onsrud

**Jacob (Jakob) Hanssen Onsrud** (født 23. februar 1882 på Vestre Toten, død 4. november 1971 på Østre Toten) var en norsk rifleskytter som konkurrerte tidlig i det 20. århundre. Han vant olympisk sølvmedalje under Sommer-OL 1920 i Antwerpen i lagskyting 300 + 600 m armégevær. Han er bror til skytteren Franke Onsrud.

## Eksterne lenker
*
HMS «Formidable» (67)

**HMS** «**Formidable**» var et britisk hangarskip under annen verdenskrig.

Hun var aktiv under hele den andre verdenskrigen. Det var blant annet et fly fra dette hangarskipet som senket den tyske ubåten «U 331» 11. november 1944.

I 1956 ble hun skrapet, dette markerte slutten på en lang karrière for hangarskipet.

## Slag
*Matapan 1941 
*Kreta 1941 
*Middelhavet 1941 
*Det indiske hav tidlig 1942 
*Nord-Afrika 1942-3 
*Sicilia 1943 
*Salerno 1943 
*Okinawa 1945 
*Japan 1945
HMS «Pathfinder» (G10)

**HMS** «**Pathfinder**» (G10) var en jager tilhørende den britiske Royal Navy.

Skipet ble bygget av Hawthorn Leslie & Co, og ble satt inn i tjeneste 13. april 1942. Under andre verdenskrig deltok «Pathfinder» i antiubåtkrigføring mange steder i verden, og senket flere tyske og italienske ubåter.

Den 11. februar 1945 ble «Pathfinder» skadet av japanske bombefly utenfor Ramree, og ble tatt ut av tjeneste. Skipet ble hugget opp i november 1948 i Milford Haven.

## Eksterne lenker
* uboat.net om HMS «Pathfinder»
Per Hotvedt Nielsen

**Per Hotvedt Nielsen** (født 6. oktober 1938) var ordfører i Tjøme kommune i Vestfold i perioden 2003–2007. Han representerer Fremskrittspartiet og ble valgt til ordfører i sin første periode som folkevalgt på Tjøme i 2003, da i et samarbeid med partiet Høyre, som fikk varaordfører. Ved kommunevalget i 2007 mistet partiet to mandater i kommunestyret og Nielsen måtte dermed gi fra seg ordførerklubba til Arbeiderpartiets Bente Kleppe Bjerke.

Hotvedt Nilsen har vært engasjert i og opptatt av politikk siden 1970-tallet. Han er også svært interessert i kjæledyr og drev dyrebutikk i Tønsberg i tjue år. Butikken ble solgt i 2004. 

## Eksterne lenker
* Om valget i Tjøme
En annen historie

***En annen historie*** er en norsk TV-serie om kvinnens stilling i Norge som gikk på NRK i 1983. Serien er en dramatisert TV-versjon av ei bok med samme tittel skrevet av Else Michelet. Regi var ved Carl Jørgen Kiønig. Serien (som boka) handlet om religion og kultur sin innflytelse over kvinnen. Det hele er sett ut ifra et feministisk perspektiv.

Serien vakte sterke reaksjoner fra kristent hold. «Forfalskning er ikkje eit for sterkt ord i denne samanheng» skrev Arne Grimstad i "Vårt Land". Stortingsrepresentant Paul Svarstad fra Høyre var ikke snauere i et innlegg i "Sogningen": «Ein må spørje seg: Kva er det som betar desse kvinnene som har gått heilt av skaftet, og som burar og beljear og vil leike stut? Eg dristar meg til å legge fram ein lekmannshypotese: Det er hormonforstyrrelser. Dei har gnabla for mykje P-pillar.»

## Referanser


## Eksterne lenker
*
Engebret Skogen

**Engebret Engebretsen «Embret» Skogen** (født 20. august 1877 i Løten, død 4. september 1968 i Hamar) var en norsk rifleskytter som var aktiv på begynnelsen av 1900-tallet. Han tok bronsemedalje i 300 m Armégevær, tre stillinger under Sommer-OL 1912 i Stockholm.

## Referanser


## Eksterne lenker
*
Liste over merkedager

Det følgende er en liste over kjente **merkedager**, dvs. dager som brukes av ulike regjeringer, grupper og organisasjoner for å rette oppmerksomheten mot en sak, minnes en gruppe eller hendelse eller feire noe.

## Merkedager etter dato
### Bevegelige merkedager i Norge

### Andre bevegelige merkedager
*Bank Holiday – en rekke helligdager i UK hvor bankene er stengt
*Black Friday (shopping) – USA og Canada, dagen etter 4. torsdag i november
*Farsdag – i Norge andre uken i november
*Holi – hinduistisk vårfestival, feires i mars
*Id al-fitr – muslimsk høytid, feires etter ramadan
*Imbolc – begynnelsen på februar eller første lokale tegn til vår
*Kinesisk nyttår – 1. dag i 1. måned av den kinesiske kalender.
*Kinesisk lysfest – 15. dag av 1. måned i månens år i den kinesiske kalender
*Martin Luther King Day – USA, 3. mandag i januar 
*Morsdag – i Norge andre uken i februar
*Presidents' Day – USA, 3. mandag i februar
*Purim – 14. dag av den Hebraiske måneden Adar
*Verdens latterdag – første søndag i mai

### Faste merkedager
*14. februar: Valentinsdagen
*8. mars: Internasjonale kvinnedagen
*9. april: Angrepet på Norge i 1940
*8. mai: Frigjøringsdagen
*17. mai: Grunnlovsdagen
*7. juni Unionsoppløsningen
*22. juli: Offisiell sørgedag etter terrorangrepene i Norge 2011
*11. september: Offisiell sørgedag etter terrorangrepene i USA 2001

## Se også
* Liste over FN-dager
* Liste over norske navnedager
* Norske flaggdager

## Referanser
Edie Falco

**Edie Falco** (født **Edith Falco**; 1963) er en amerikansk skuespillerinne. Hun spilte rollen som Carmela Soprano i TV-serien *[[The Sopranos]]* (1999–2007) og hovedrollen i serien *[[Nurse Jackie]]*.

Falco har mottatt fire Emmy-priser og to Golden Globe. 

## Referanser


## Eksterne lenker
*
HMS «Pathfinder» (krysser)

**HMS** «**Pathfinder**» var en britisk lett krysser. Den er kjent som det første skipet som ble senket av en torpedo avfyrt fra en ubåt.

«Pathfinder» ble bygget av Cammell Laird i Birkenhead, og ble satt i aktiv tjeneste fra 1905.

Den 5. september 1914, helt i begynnelsen av første verdenskrig, ble «Pathfinder» senket utenfor St. Abbs Head i Berwickshire av den tyske ubåten  under ledelse av Leutnant zur See Otto Hersing. 259 mann gikk ned med skipet, kun 11 overlevde.
Michael Imperioli

**James Michael Imperioli** (født 1966) er en amerikansk skuespiller og manusforfatter. I 2004 vant han en Emmy-pris for sin rolle som Christopher Moltisanti i den prisbelønte amerikanske TV-serien *[[The Sopranos]]* (1999–07). 

## ''Sopranos''
I rollen som Tony Sopranos nevø spiller han Christopher Moltisanti, en rimelig ung og fersk mann som er kommet med i *mafia-game*. Til tider er han litt for glad i dop og alkohol, men han er trofast til bossen og Tony tilgir han mange ganger. Hans første forlovede Adriana blir drept etter å ha vært FBI-informant i en periode. Han er også sentral i en skrekkfilm som han og de andre mafiosoene har finansiert, Cleaver. Hans onkel Tony var ikke overbegeistret for denne filmen, siden han trodde den var om hans selv. Han er sønn av en slektning av Tonys kone Carmela, og blir noe upresist omtalt som Tonys «nevø». 

Imperiolis personlige ambisjoner som manusforfatter gjenspeiles også i serien. Han har også skrevet manus for flere av episodene, samt vært medprodusent på en episode.

Imperioli medvirket i de aller fleste episodene av serien som gikk fra 1999 til 2007. Hans siste episode hadde tittelen «Kennedy and Heidi», som endte med at han ble kvalt av Tony etter en bilulykke.

Han ble i 2000 (sammen med en rekke andre fremtredende skuespillere i *Sopranos*) tildelt Screen Actors Guild Awards.

## Andre roller
Imperioli har før *Sopranos* hatt mindre roller i filmer som blant annet *[[Mafiabrødre]]* (1990) og *[[Last Man Standing (film fra 1996)|Last Man Standing]]* (1996). Etter millenniumsskiftet har han blant annet hatt hovedrollen i *High Roller: The Stu Ungar Story* (2003). Han skrev manus til *[[Summer of Sam]]* (1999). Han har også medvirket i flere av Spike Lees filmer, blant annet *[[Malcolm X]]* (1992).

Han filmdebuterte i 1988 i filmen *Alexa* hvor han hadde en mindre birolle. TV-debuterte 1994 i krimserien *[[NYPD Blue]]* hvor han hadde en gjesterolle i en episode. I 2005-2006 medvirket han i noen episoder av krimserien *[[Law & Order]]* hvor han spilte detektiv Nick Falco. Hadde i 1996 en gjesterolle i samme serie.

## Referanser


## Eksterne lenker
*
Gottfrid Billing

**Axel Gottfrid Leonard Billing** (født 29. april 1841 i Önnestad, Kristianstads län, død 14. januar 1925) var kirkemann og politiker (konservativ). 

## Liv og virke
### Bakgrunn
Gottfrid Billing var sønn av Magnus Billing og Hedvig Charlotta Collin. Han ble i 1868 gift med Frida Bing, og ble far til Einar Billing.

### Professor, biskop
Gottfrid Billing var professor i praktisk teologi ved Lunds universitet 1881, biskop i Västerås 1884 og biskop i Lunds stift 1898. Da en ny erkebiskop skulle utses i 1900 fikk Gottfrid Billingspørsmål om han ville stille opp etter Anton Niklas Sundberg, et tilbud han takket nei til.

Som hoffpredikant kom Billing til å stå kongehuset og ikke minst kong Gustaf V svært nære. Han var en velsett gjest på Stockholms slott og delte omtrent samme politiske oppfatning som kongen selv. 

Teologisk stod Billing innen kirken for et konservativt bibelsyn. I en debatt som pågikk innen Svenska kyrkan omkring 1908-1910 angående djevelens eksistens forfektet Billing den mening at djeveuen fantes ettersom Frelseren selv hadde sagt så, dette i strid mot blant andre Nathan Söderblom som mente at debatten om djevelens eksistens var dumheter.

### Politiker
Gottfrid Billing representerte en meget konservativ politisk oppfatning som iblant er blitt kalt oscariansk etter kong Oscar II.

Han var riksdagsmedlem i första kammaren 1889-1906 og 1908-1912. 

Til bondetåget i 1914 sendte han kongen et stort gratulasjonstelegram der han lykkønsket kongen og gav sin fulle støtte til kongens handlemåte. I riksdagsdebattene motsatte han seg ethvert forslag som innebar utøket allmenn stemmerett; polemikken rettet seg ikke minst mot liberalerne i kammeretn som han så som den største trusselen mot samfunnet.

### Svenska akademien
Billing ble innvalgt i Svenska Akademien i 1900 og tok sete på stol nummer 15 etter  Anton Niklas Sundberg i desember samme år.

## Referanser
Blazar

En **blazar** eller **blasar** (*blazing quasi-stellar object*) er en type av svært kompakte, ytterst lyssterke og raskt variable galaksekjerner som kan sees som en slags kvasar. Dens energikilde er en akkresjonsskive rundt et supermassivt objekt i sentrum av en vertsgalakse. Blazarer er blant de mest voldsomme fenomen i universet og er viktige studieobjekt innen høyenergiastrofysikken.

Blazaren regnes som aktive galakser, også kalt aktive galaksekjerner (AGN). Gruppen blazarer er ikke homogen, men kan deles opp i to hovedtyper. Dels finnes den lille undergruppen raskt foranderlige kvasarer, som opprinnelig ble kalt *Optically Violenty Variable* (OVV-kvasarer, disse er en liten delmengde av alle kvasarer), dels BL Lacertae-objekter (eller helt enkelt «BL Lacs»). Enda sjeldnere objekter finnes som «mellomliggende blazarer» med blandede egenskaper fra både OVV-kvasarer og BL Lac-objekter, for eksempel visse Markariangalakser. Navnet «Blazar» ble opprinnelig til i 1978 da astronmen Ed Spiegel betegnet kombinasjonen av disse to galaksene.

Blazarer er AGN, men med en av sine relativistiske jetstråler rettet mer eller mindre rett mot jorden; vi ser altså langs jetstrålen og rett ned i galaksens kjerne. Dette forklarer de raske forandringene og de kompakte egenskapene hos begge typene av blazarer. Mange blazarer har tilsynelatende superluminale egenskaper innenfor de første parsecen av jetstrålene – sannsynligvis på grunn av relativistiske sjokkfronter.

Det allment aksepterte bildet er at OVV-kvasarer er kraftfulle radiogalakser mens BL Lac-objekter er svake radiogalakser. I begge tilfellene er vertsgalaksene gigantiske ellipsegalakser.

Alternative modeller, for eksempel gravitasjonell mikrolinsing, kan svare for noen observasjoner av noen blazarer som ikke er forenlige med de allmenne egenskapene.

Eksempler på blazarer er:
* OJ 287 
* 3C 279
* Markarian 421

## Eksterne lenker
* 
*
Gan Ying

**Gan Ying** (kinesisk: 甘英) var en kinesisk ambassadør under Han-dynastiet som år 97 ble sendt ut på en ekspedisjon av den kinesiske generalen Ban Chao til Romerriket, eller Daqin som kineserne kalte landet. Han nådde sannsynligvis ikke så langt, men han tilegnet seg informasjon om romerne. Beretningen om ham er nedskrevet i *Hou Hanshu*. 

## Litteratur
* D. Leslie og K.H.J. Gardiner: *The Roman Empire in Chinese sources*, Bardi Rome, Pubblicati dal Dipartimento di Studi Orientali, Volume XV. 1996. 
* Frances Wood: *The Silk Road*, University of California Press, ISBN 0520243404
Strøksnes

**Strøksnes** (tidligere offisielt navn *Styrkesnes,* lulesamisk: *Stulggá*), er en felles betegnelse på et grendeområde som strekker seg fra Leirfjordens munning og om lag fem kilometer nordvestover langs «nordkysten» av Sørfolda i Sørfold kommune i Nordland. 

Området omfatter de tre grendene Strøksnes i nord og Inner-Strøksnes (tidligere offisielt *Indre Styrkesnes*), som ligger i overgangen mellom Sørfolda og Leirfjorden, i sør. Mellom disse grendene ligger det tidligere skolestedet Hestvik. Området har til sammen 63 innbyggere (2022). Under arkeologiske utgravninger gjort i 1972 ble det funnet en gravhaug med spor fra jernalderen. Første gård i området ble trolig ryddet på begynnelsen av 1500-tallet.
Navnet Strøksnes kommer trolig av mannsnavnet *[[Størker]]*.

Næringslivet i området er hovedsakelig relatert til fiskeri. Det er lokal matvarebutikk på Inner-Strøksnes og gårdsbutikk med café på Bjørklund gård på Strøksnes. Hestvik skole ble nedlagt etter skoleåret 2002–2003. Tidligere var det prest, lensmann og butikker.

I 1974 ble Strøksnes tildelt en pris av Dagbladet i en konkurranse om det stedet i Norge som hadde størst dugnadsinnsats. Blant annet er hoppbakken, grendehuset, vannverket og svømmebassenget resultater av dugnader. Prisen ble markert ved overrekkelse av skulpturen «Kjetta som var så fæl til å ete» av kunstneren Skule Waksvik. 

I forsamlingshuset i Hestvik arrangeres det årlige arrangementet «Grillfesten» som tiltrekker publikum fra hele landet. 

Strøksnes er endepunkt for fylkesvei 612 som ble tilknyttet europavei 6 (nå fylkesvei 613) ved Bonåsjøen i 1984.

## Referanser


## Eksterne lenker
* Saltenposten.no 27.01.2006: Strøksnes eller Styrkesnes. Kronikk. Besøkt 11.09.2012.
Mørk energi

I kosmologi er **mørk energi** en hypotetisk form for energi som gjennomsyrer alt rom og bidrar til å øke universets ekspansjonsrate. 
Hypotesen om mørk energi er den mest brukte måten å forklare nyere observasjoner som antyder at universet utvider seg raskere og raskere. Mørk energi utgjør rundt 70% av all masse/energi, det vil si 70% av universets "innhold". Den resterende delen utgjør 25% mørk materie og 5% vanlig materie.

## Referanser
Stjernevind

**Stjernevind** er en strøm av ladde partikler, for det meste protoner og elektroner, som konstant blir sendt ut fra overflaten til stjerner. Stjernevind kan føre til store tap av masser for stjerner, noe som spesielt er tilfelle for Wolf-Rayet-stjerner. Solvinden er stjernevinden som blir dannet av solen.

Stjerner som er unge og ennå ikke har kommet til hovedserien er flere eksempler på stjerner med sterke stjernevinder. Stjernevinden til disse unge stjernene kan komme opp i en styrke på tusen ganger solvinden, og vil krasje med gassen som ligger rundt stjernen i form av gasskyer. Kollisjonen fører til at gasskyene blir ioniserte og at det blir dannet ekspanderende sjokkbølger i det interstellare materiet rundt stjernen. Stjerner som er så gamle at de er på vei bort fra hovedserien og på veg til å bli røde kjemper vil også sende bort mye masse gjennom stjernevinden.

Generelt vil stjerner som er massive sende avgårde mye av sin masse gjennom stjernevinden mens de ennå er i hovedserien. En stjerne som hadde 120&nbsp;solmasser ved fødselen kan sende bort opp til 50&nbsp;solmasser av massen sin. Likedan kan massetapet for en stjerne som hadde en masse på 60&nbsp;solmasser ved fødselen komme opp i tolv solmasser.

## Kilder
*Denne artikkelen baserer seg i hovedsak på artikkelen «stellar wind» s. 390 i *Philip's Astronomy Encyclopedia* utgitt i 2002.
Millencolin

**Millencolin** er et punkrock band som ble stiftet i oktober 1992 av Erik Ohlsson, Mathias Färm og Nikola Sarcevic i Örebro, Sverige. Tidlig I 1993 ble Fredrik Larzon med i bandet som trommeslager. Navnet Millencolin kommer fra det engelske ordet «melancholy» som har et skateboard-triks med samme navn.

## Medlemmer
* Nikola Sarcevic – Vokal, Bass
* Mathias Färm – Gitar, vokal
* Erik Ohlsson – Gitar, vokal
* Fredrik Larzon – Trommer

## Album
*Same Old Tunes (28. oktober 1994)
*Life on a Plate (11. oktober 1995)
*For Monkeys (20. april 1997)
*The Melancholy Collection (29. juli 1999)
*Pennybridge Pioneers (24. februar 2000)
*Home From Home (11. mars 2002)
*Kingwood (29. mars 2005)
*Machine 15 (7. april 2008)

## Eksterne lenker
* 
* 
*
Skate punk

**Skate punk** er en undergenre av punkrock, med utspring fra den amerikanske vest-kyst hardcore-scenen, som fikk navnet sitt som følge av populariteten den fikk blant skatere og skateboardmiljøene. Skate punk-stempelet blir som oftest brukt om band som er melodiøse og aggressive, og kan grense til hardcore. Skate-videoer akkompagneres tradisjonelt sett av skate punk, for å gi et inntrykk av hva slags følelse skating gir.

Musikalsk sett kombinerer skate punk energien og intensiteten fra hardcore punk og thrashcore, med mer melodiøs låtskriving. Skate punk er ofte også mer teknisk enn andre typer punk. Farten er ofte svært høy, som det også var i hardcore punk.
Lee Trevino

**Lee Trevino** (født 1. desember 1939 i Dallas i Texas) er en profesjonell amerikansk golfspiller. Han er ansett som et ikon blant meksikansk-amerikanere. 

Han har vunnet US Open Championship i 1968 og 1971, The Open Championship i 1971 og 1972 og PGA-mesterskapet i 1974 og 1984.

## Referanser


## Eksterne lenker
*
United Reformed Church

**United Reformed Church** (URC) er et kristent trossamfunn i Storbritannia. Det er en kalvisnistik kirke med historiske røtter i presbyterianske, reformerte, kongregasjonelle tradisjoner. 

Kirken ble grunnlagt ved en sammenslåing av Presbyterian Church of England og Congregational Church in England and Wales i 1972. I 1981 sluttet Re-formed Association of Churches of Christ seg til, og i 2000 kom også Congregational Union of Scotland med. 

## Referanser


## Eksterne lenker
*
Craig Jones

**Craig Michael Jones** (født 11. februar 1972 i Des Moines i Iowa), også kjent som **133**, er en amerikansk heavy metal-musiker. 

Han er best kjent som sampler og keyboardist i Slipknot. Jones begynte i dette bandet i 1996, kort tid etter opptaket av Mate. Han erstattet Donnie Steele på gitar, men etter kort tid begynte han i stedet å sample. Etter at Joey Jordison sluttet i Slipknot i 2013, ble Jones den musikeren som hadde lengst fartstid i bandet.

## Eksterne lenker
* 
* 
*
Glaucidium (ugler)

* se inndeling!

***Glaucidium*** er en slekt i uglefamilien (Strigidae) og inngår i underfamilien Surniinae (spurve- og svaleugler). Artene er blant de minste uglene. Kun spurveugle (*G. passerinum*) hekker i Norge.

## Biologi
*Glaucidium* betyr «småugler», og slekten består typisk av ugler med en kroppslengde på mellom 12 og 20 cm. Til tross for den lille størrelsen har de markante rovfugltrekk, som skarpe klør og et relativt stort øyebein som gir godt dybdesyn. Hodene dere er ofte relativt runde og enkle, med en enklere ansiktsdisk enn man ser hos de større uglene, noe som likevel bidrar til å lede lyd mot de sensitive ørene.

Artene har ofte ei kamuflerende fjærdrakt med nyanser av brun, beige og grå, ofte med flekkete eller stripete mønstre. Kamuflasjen hjelper fuglene å blende inn med omgivelsene, enten det er i tette skoger, på åpne eller sparsomt bevokste marker eller blant steiner og busker. Noen arter kan også vise visse fargevariasjoner (dimorfisme), hvor individuelle fargevarianter og mønstre kan variere, og i enkelte tilfeller kan hanner og hunner se litt forskjellige ut.

Mange arter er både natt- og skumringsaktive, noe som betyr at de kan observeres jaktende tidlig om kvelden eller i de lyse periodene før fullstendig mørke. Småuglene har gjerne en lett og sprettende flygestil som gjør dem i stand til å foreta raske bevegelser for å fange små byttedyr, som insekter, små pattedyr og andre små dyr.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien
*** Surniinae, (svaleugler)
**** *[[Glaucidium (ugler)|Glaucidium]]*
***** *G. passerinum*, spurveugle
***** *G. perlatum*, savanneugle
***** *G. gnoma*, gnomugle
***** *G. costaricanum*, costaricaugle
***** *G. nubicola*, neblinaugle
***** *G. jardinii*, oreadeugle
***** *G. bolivianum*, yungasugle
***** *G. parkeri*, vetteugle
***** *G. griseiceps*, askehodeugle
***** *G. sanchezi*, tamaulipasugle
***** *G. palmarum*, colimaugle
***** *G. hardyi*, jungelugle
***** *G. mooreorum*, pernambucougle
***** *G. minutissimum*, knøttugle
***** *G. brasilianum*, øgleugle
***** *G. nana*, skjellgranugle
***** *G. peruanum*, peruugle
***** *G. siju*, kubaugle
***** *G. tephronotum*, gråhodeugle
***** *G. sjostedti*, skarabidugle
***** *G. cuculoides*, orientgjøkugle
***** *G. castanopterum*, javagjøkugle
***** *G. radiatum*, indiaugle
***** *G. castanotum*, singaleserugle
***** *G. capense*, dvergugle
***** *G. albertinum*, tutsiugle

## Referanser




## Eksterne lenker
*
Thomson Financial

**Thomson Financial** er et datterselskap under The Thomson Corporation, et av verdens ledende informasjonsselskaper, som fokuserer på å tilby integrerte informasjonsløsninger til bedrifter og yrkeskunder. Selskapet oppnådde stor vekst da de kjøpte opp en annen finansiell informasjonstilbyder, **Primark**, den 6. juni 2000 for 842 millioner dollar.
Haakon Tveter

**Haakon Tveter** (1844–1930) var en norsk gårdbruker og politiker (H).

Tveter ble født på Søndre Østensjø gård som odelsgutt av foreldrene Halvor og Nikoline Tveter. Haakon ble tidlig oppdratt som jordbruker, og studerte siden på Landbrukshøyskolen på Ås. Her tok han «Examen med Udmerkelse» i 1865.

Tveter opparbeidet seg etterhvert store landområder. Han eide begge Østensjøgårdene samt Nordre Langerud gård og hadde dessuten forpaktningsretten til Bogerudmyra. Han forpaktet også Abildsø gård, og eide senere deler av Ulsrud gård.

Gjennom mange år hadde Tveter en lang rekke politiske verv. Han kom med i Aker kommunestyre i 1877, og satt i hele 30 år. I perioden 1881 til 1889 var han ordfører, og fra 1889 til 1891 satt han på Stortinget for Akershus. Fra 1905 til 1907 var han varaordfører. Han satt i tillegg i en lang rekke kommunale komiteer og utvalg, og var dessuten aktiv i menighetsarbeidet i Østre Aker.

Tveter fikk Kongens landbruksmedalje i 1876, ble Vasaridder i 1886, Olavsridder i 1904 og Danebrogsridder i 1906.

Haakon Tveter var gift med Agnes (født Rotnes). Sammen fikk de seks barn, blant annet Valborg Tveter og Aagot Tveter. Flere av gatene på Oppsal og Ulsrud er oppkalt etter barna til Haakon Tveter. Selv har han Haakon Tveters vei på Oppsal oppkalt etter seg.

## Referanser


## Eksterne lenker
* 
*  Om Østensjø gård  fra Østensjøvannets venner, inkludert mye om Haakon Tveter
Økonomisk indikator

**Økonomiske indikatorer** er statistiske elementer i økonomien. De åpner for analyse av økonomisk ytelse og prognoser for fremtidige trender. Økonomiske indikatorer studeres oftest i sammenheng med konjunkturer i makroøkonomien.

## Vanligste økonomiske indikatorer
Økonomiske indikatorer kan være:

* indekser
* overskuddsrapporter
* økonomiske sammendrag, som omfatter endringer i blant annet:
**arbeidsledighet
**nye boligprosjekter
**konsumprisindeksen
**industriell produksjon
**konkurser
**BNP
**detaljhandel
**aksjepriser
**pengemengde

## Indikatortyper
### Ledende, sammenfallende, etterslepende
**Sammenfallende indikatorer** er indikatorer som inntreffer på samme tidspunkt som den økonomiske aktiviteten.

Eksempel: 
* lønnsutbetaling

**Ledende indikatorer** er indikatorer som endrer seg før den økonomiske aktiviteten, og dermed kan brukes i noen tilfeller til å forutsi fremtidige trender.

Eksempel: 
* aksjepriser
* gjennomsnittlig antall arbeidstimer i tilvirkningssektoren
* boligmarkeder
* inflasjon (f.eks. KPI)
* rentesatser

**Etterslepende indikatorer** endrer seg etter endringer i den økonomiske aktiviteten.

Eksempel: 
* arbeidsledighetsraten
* Prosentvis endring i KPI
* BNP (noen ganger)

### Korrelasjon

En indikator kan gå i samme eller motsatt retning av den økonomiske aktiviteten. **Medsykliske indikatorer** endrer seg i samme retning som den økonomiske aktiviteten, mens **motsykliske indikatorer** endrer seg i motsatt retning. Arbeidsledighet er et eksempel på en motsyklisk indikator, da den faller ved f.eks. en vekst i BNP. Statistisk sett kan korrelasjon brukes til å fastslå hvorvidt en indikator er med- eller motsyklisk.

## Se også
* Konsumprisindeks
* Kjerneinflasjon
* The Conference Board
* Fundamental analyse
* Inflasjon

## Eksterne lenker
* U.S. Bureau of Labor Statistics
* Nybegynnerguide om økonomiske indikatorer (på engelsk) 
* Økonomiske indikatorer – Statistisk sentralbyrå
Mesterligaen 2007/2008 gruppe B

**Kampene i [[Mesterligaen 2007/2008#Gruppe B|gruppe B]]** av årets Mesterliga gruppespill startet 18. september og ble avsluttet 11. desember. Gruppens deltakere var engelske Chelsea fra seedingnivå 1, spanske Valencia fra seedingnivå 2, tyske Schalke 04 fra seedingnivå 3 og norske Rosenborg fra seedingnivå 4. De to øverste i gruppen gikk videre til åttendedelsfinale. Mens nummer tre gikk inn i UEFA-cupens 3. runde.

## Kampfakta gruppe B, Mesterligaen 2007/2008
**1. runde**

**2. runde**

**3. runde**

**4. runde**

**5. runde**

**6. runde**
No Spaghetti Edition

**No Spaghetti Edition** (etablert 1998 i Oslo) er et norsk musikkorkester, etablert og ledet av trioen Ingar Zach perkusjon, Ivar Grydeland gitar og Tonny Kluften bass, samt støymakeren Lasse Marhaug.  Deres utgivelser (på gruppens egen (SOFA Music) samler en rekke internasjonale improvisasjons-musikere, og ensemblet har også arrangert Utenriksdepartementet-støttede festivaler i Barcelona (2004), Buenos Aires (2005) og Stavanger (2006).

## Utgivelser
**Listen ... and tell me what it was* (SOFA, 2001)
**Pasta variations* (SOFA, 2002)
**Realtime satellite data* (SOFA, 2003)
**Sketches of a fusion* (SOFA, 2005)

## Referanser


## Eksterne lenker
*
Sid Atkinson

**Sidney James Montford Atkinson** (født 14. mars 1901, død 31. august 1977) var en sørafrikansk friidrettsutøver.

Under OL 1924 utkjempet Atkinson en tvekamp i finalen på 110 meter hekk mot amerikaneren Daniel Kinsey. Kinsey vant samme tid som Atkinson, 15,0. På tredjeplass kom Sveriges Sten Pettersson.

Foran OL 1928 i Amsterdam lød verdensrekorden til Earl Thomson og Sten Pettersson på 14,8. I den første semifinalen ble denne rekorden tangert av amerikaneren Leighton Dye. Rekorden ble også tangert i den andre semifinalen, denne gang av amerikaneren Steve Anderson. Sydney Atkinson kom på andreplass i dette heatet med tiden 14,9. I den tredje semifinalen forbedret så Atkinsons landsmann George Weightman-Smith verdensrekorden til 14,6.

I finalen løp Weightman-Smith i den innerste banen, noe som var en ulempe underlaget var ujevnt etter langdistansene. Dermed vant Atkinson gull med tiden 14,8 foran Anderson (14,8) og Collier (14,9).

I 1928 stilte Sydney Atkinson også til start på 100 meter og i lengde, men kom ikke til finalen i noen av disse øvelsene.

## OL-medaljer
*  1928  Amsterdam -  **Gull** i friidrett, 110 meter hekk  Sør-Afrika
*  1924  Paris - Sølv i friidrett, 110 meter hekk  Sør-Afrika

## Referanser


## Kilder
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V.

## Eksterne lenker
*
Brannmuseet

**Brannmuseet i Oslo** ligger i gamle **Grønland brannstasjon** i Grønlandsleiret i bydel Gamle Oslo. Brannmuseet deler bygningen med Rusmiddeletaten og Uteseksjonen i Oslo. Museet ligger like ved Grønland kirke.

## Historie
1. januar 1861 ble det etablert faste yrkesbrannkorps i Oslo fordelt på 3 brannstasjoner, Hovedbrannstasjonen, Sagene brannstasjon og Grønland brannstasjon. Den store bybrannen i 1858 presset frem en rask avgjørelse i bystyret. Stasjonen på Grønland ble kalt «Grønland Brand- og Politivagt» og ble tatt i bruk i oktober 1866. Stasjonen har vært bygget om flere ganger, og den ble tilpasset overgangen fra hest til automobildrift. Likevel står stallene fortsatt inne i stasjonen.

Politiet flyttet i 1902 til Tøyenbekken 5. 

Grønland brannstasjon ble nedlagt i 1978, etter kontinuerlig drift i 112 år. Bygget ble deretter brukt til brannvesenets brannsynskontor, samt feierbad og feiermesterkontor. Deretter tok Brannvesenets historielag over driften og etablerte et museum med plass til en del av brannvesenets gamle biler og utstyr. 

Museet tar i mot besøk fra interessegrupper og skoleklasser. Besøkene kombineres gjerne med generell branninformasjon. Museet holder åpent for publikum onsdager fra klokken 11 til 14. Hver høst stiller museet med sine biler på veteranbrannbiltreff.

## Bygninger
Brannstasjonen ble tegnet av arkitekt Wilhelm von Hanno, som også står bak Grønland kirke, som er bygget i samme stil. Ved bygging var hovedbygningen på 2 etasjer. Noen år senere ble det bygget på en 3. etasje og et tårn. 

Bygningene er bygget med en indre gårdsplass. Her er det i dag parkert flere veteranbrannbiler. Innerst bak to større røde skyvedører var den gamle stallen. Etter noen år med leie av hester kjøpte stasjonen etter hvert egne hester. Hestene gikk fritt i stallen, og var opplært til å stille seg foran vognene når alarmen gikk. Seletøyet ble firt ned fra taket, og hestene spent for vognen. Operasjonen tok ca. 20 sekunder, og tiden det tar å komme seg ut av stasjonen kalles den dag i dag for forspenningstid. Selv om all utrykning gikk gjennom hovedporten, var det en vognremisse i sidefløyen mot kirken også. 

Sykestallen var i bygget innerst i motsatt hjørne. En stor, rød garasjeport er montert på dette bygget i nyere tid. Den andre sidefløyen er kalt arresten. Den stammer fra tiden da stasjonen het «Brand og Politi vagt». Senere er arresten brukt til smie, snekkerverksted og gymsal. Vognhallene ut mot Grønlandsleiret ble bygget til i 1910, laget for større vogner, der en var en dampsprøyte på to tonn som ble dratt av to hester. Fra 1919 ble hestevognene skiftet ut med automobiler.

I den store vognhallen står glidestangen fra andre etasje. Det er ikke sikkert når denne ble satt opp, men det antas å være Norges eldste eksisterende glidestang.

## Kilder
* *Informasjonsark utdelt ved stasjonen*

## Eksterne lenker
* Brannmuseets nettsted
*
Nils Ingar Aabol

**Nils Ingar Aabol** (født 4. februar 1947) er en norsk lokalpolitiker som representerer Arbeiderpartiet. Han var ordfører i Stokke kommune fra 2003 til 2011.

I lokalvalgsperioden 2019–2023 er han innvalgt som representant i Sandefjord kommunestyre. Han er medlem i formannskapet i Sandefjord kommune, Miljø- og planutvalget og politirådet i Sandefjord kommune

Før han ble ordfører hadde han en periode i kommunestyret tidligere og var da gruppeleder for Arbeiderpartiet. Han var da medlem av formannskap, planutvalg og hovedutvalg for miljø og kommunal teknikk. Ved valget i 2007 fikk han fornyet tillit i direkte ordførervalg.

Aabol gikk av som ordfører i 2011 og ble etterfulgt av Erlend Larsen fra Høyre. Aabol var varaordfører fra 2015.

Han var delaktig i sammenslåingen av Stokke Andebu og Sandefjord kommune, hvor han var med i arbeidsutvalget til fellesnemda og medlem av fellesnemda.

Nils Ingar Aabol arbeidet som lektor i den videregående skole.

## Referanser
Einar Billing

**Einar Magnus Billing** (født 6. oktober 1871 i Lund i Sverige, død 17. desember 1939 i Västerås) var en svensk luthersk biskop av Västerås, og før dette professor innen teologi.

## Liv og virke
### Bakgrunn
Etter endt skolegang i Lund og Västerås (der faren Bottfrid var biskop), ble Billing student ved universitetet i Uppsala, der han avla fil.cand.-eksamen i 1891 og teol.cand-eksamen 1898.

### Prest
Han ble innsatt som prest i Lunds stift i år 1900. Han var formann i Föreningen Heimdal i 1896. Samme år som Billing ble innsatt som prest, ble han utnevnt til dosent innen dogmatikk og moralteologi i Uppsala og til regimentspastor ved Uppsala artilleriregemente.

I 1909 ble Billing professor, og doktor innen teologi to år senere. Han ble i 1908 sogneprest i Hagby og Ramsta nær Uppsala. Om hans og familiens liv i Hagby står å lese i hustruen Gerda Billings bok «Den oförglömliga prästgården». I 1918 ble han sogneprest for Helga Trefaldighets församling i Uppsala.

### Biskop
Billing ble i 1920 utnevnt til biskop i Västerås, hvor han forble til sin død 17. desember 1939.

Einar Billing er mest kjent for sin folkekirketeologi som blant annet ble utviklet i hans «Herdabrev till prästerskapet i Västerås stift» («Hyrdebrev til presteskapet i Västerås sogn») i 1920. Han er som salmedikter kjent for en eneste salme, den elleve vers lange «Nu gläd dig, min ande, i Herran», som er å finne i flere svenske salmebøker og i *[[Norsk Salmebok (1985)|Norsk Salmebok]]*.

## Bibliografi
* *Luthers lära om staten* (1900)
* *De etiska tankarna i urkristendomen* (1907)
* *Försoningen* (1908)
* *Vår kallelse* (1909)
* *Folkkyrkan och förkunnelsen* (1912)
* *I katekesundervisningens tjänst. Utdrag ur meddelande från kungliga katekesnämnden* (1916)
* *Herdabrev* (1920)

## Referanser


## Litteratur
*
Flabellifera

* Aegidae
* Ancinidae
* Anuropidae
* Argathonidae
* Bathynataliidae
* Bathynomidae
* Cirolanidae
* Corallanidae
* Cymothoidae
* Excorallanidae
* Hadromastacidae
* Keuphyliidae
* Limnoriidae
* Phoratopodidae
* Plakarthriidae
* Serolidae
* Sphaeromatidae
* Tecticipitidae
* Tridentellidae

**Flabellifera** er en gruppe krepsdyr som lever i havet. De kan av utseende og levevis minne om insekter. 
Gruppen er trolig polyfyletisk eller parafyletisk, og de tilhører den store gruppen av isopoder (også kjent som «tanglus»). Kroppen har en typisk avlang form og kan minne om et skjold. Den er tydelig inndelt i flere kroppsavsnitt. De har syv par ben, hvorav alle lemmene er like store og likt orientert (isopode). Artene har også godt synlige antenner.

Fargen varierer, men er gjerne blågrå. De kan bli opp til 20 mm lange. Gruppens taksonomi er usikker, de har ofte vært antatt nært beslektet med skrukketroll.

## Eksterne lenker
*
Håndverk

**Håndverk** er en betegnelse på produksjonsmetoder der man hovedsakelig benytter hendene og enkle verktøy for å produsere noe, oftest en gjenstand. Betegnelsen brukes helst om spesialister innen håndverksfag, med en yrkesmessig produksjon. Slike utøvere kalles håndverkere. Arbeid med ulike håndverksteknikker i mindre skala må også betegnes som håndverk, enten formålet er selvberging, salg av varer eller ren hobbyvirksomhet. Husflid og håndarbeid er på denne måten inkludert i begrepet håndverk.

Håndverk står i motsetning til industriell produksjon. I prinsippet er håndlagde produkter laget ett og ett mens industriell produksjon kjennetegnes ved masseproduksjon. Før den industrielle revolusjon var håndverk den vanlige produksjonsmetoden. Hvis håndverket har et kunstpreg kalles det kunsthåndverk. 

Håndverk kan også brukes som betegnelse på varen eller produktet, og karakteriserer et objekt som småskalaproduksjon i motsetning til industriell masseproduksjon.

## Håndverksutdanning
Den tradisjonelle utdanningen som håndverker begynte som lærling hos en mester i faget. Etter fastsatt tid kunne svenneprøve avlegges. En svenn kunne noen år være omvandrende, *vandre på faget*, som det het. Det var videre regler for hvordan en svenn ble mester. Mulighet til å etablere eget verksted var en nødvendighet.

I dag foregår en stor del av håndverksutdanningen i Norge i videregående skole, som erstattet yrkesskolene. Men en betydningsfull del av opplæringen foregår i godkjente lærebedrifter. Håndverksutdanning i dag preges i stor grad av teoretiske fag. 

## Regulering av håndverk
Håndverksvirksomhet reguleres i dag bl.a. av håndverksloven. Det finnes læreplaner for om lag 200 håndverksfag, og det er 65 godkjente mesterfag,  fag en kan ta mesterbrev i. Norges håndverkerforbund var lenge en viktig aktør, men er nå en del av Næringslivets Hovedorganisasjon. Dagens regulering av håndverk har lange tradisjoner.  

Utøvelse av håndverk som yrke har vært sterkt regulert gjennom Europas historie fra middelalderen til i dag. Håndverk (definerte byhåndverk) og handel var økonomisk virksomhet som kun var tillatt i byene. Fra rundt 1100-tallet vokste laugene fram, og disse organisasjonene beskyttet medlemmenes interesser. Laugene regulerte  virksomheten, og satte standard for opplæringen innenfor fagene. De bestemte hvor mange mestere det skulle være i en by, og hvem som skulle godkjennes.

## Se også
* Studieretningen design og håndverk
* Fag (flere betydninger)
* Håndverker
* Husflid
* Håndverksfag og håndverksteknikker
* Mesterfag
* Laug

## Litteratur
*Stigum, Hilmar. *Det norske håndverks historie 2. Fra senmiddelalderen til nyere tid*. Utg. Norges håndverkerforbund. Oslo. 1936. .
*Buggeland, Tord. *Maihaugens bok om handverk*. Utg. Maihaugen. Lillehammer. 2000. .
*Karl Ragnar Gjertsen: Trekk fra håndverkets historie. Maihaugen 1992.

## Eksterne lenker
* Søkbar digitalkopi av ''Teknologisk forlags store nye håndarbeidsbok'' av Judy Brittain, utgitt 1995
Fabrikk

En **fabrikk** (fra latin *fabrica*, verksted) er et industrianlegg der man produserer varer, halvfabrikat eller foredler råstoff til en annen råvare. En typisk fabrikk er en eller flere store bygg som inneholder maskineri, råstoff og ferdige produkter. Her finner man arbeidere eller oppsynsfolk for maskiner som jobber etter samlebåndsmetoden eller en annen form for masseproduksjon.

## Se også
* Den industrielle revolusjonen
* Industrisamfunn
Lasse Marhaug

**Lasse Marhaug** (født 1974) er en norsk lydmusiker og grafisk designer.

Lasse Marhaug begynte med heavy metal under artistnavnene Egoproblem og Herb Mullin i perioden 1990–1995, der han samarbeidet med musikkgrupper som Government Alpha, Macronympha og Grunt,. Han etablerte også sitt eget plateselskap Jazzassin Records i 1996 og ga ut flere plater i duoen Jazzkammer, som senere ble omdøpt til Jazkamer i 2005; sammen med John Hegre. Han er nummer A73 i Origami Republika. I gruppa DEL, har han utgitt en rekke støyrockplater med Kjell Runar Jenssen, Fredrik Ness Sevendal og Per Gisle Galåen. Marhaug assisterer improvisasjons-ensemblet No Spaghetti Edition og  har arrangert festivalen all Ears sammen med landets ledende støykunstnere. Sammen med Fe-Mail utviklet han *All men are pigs* i 2002. Marhaug spiller i duoen Testicle Hazard, sammen med finske Tommi Keränen, og har utgitt plater med Nils Henrik Asheim. Han har også spilt sammen med Andreas Meland på Grimstad kortfilmfestival i 2007 og Paal Nilssen-Love.

Han har blant annet vært nominert til Spellemannprisen for 2004, 2016 og    2022, alle i klassen for samtidsmusikk, og til Edvard-prisen tre ganger.

## Utgivelser
* *Science fiction room service* (Jazzassin Records, 1996)
* *Nothing but sound from now on* (Smalltown Supersound, 2001)
* *Frozen by blizzard winds* (Smalltown Supersound, 2002) – med Kevin Drumm i opptak fra Henie-Onstad Kunstsenter
* *The shape of rock to come* (Smalltown Supersound, 2004)
* *Tapes 1990-99* (Pica Discs, 2007)
* *Alive (Live Recordings 1998-2006)* (Smalltown Supersound, 2007)
* *Quantum Entanglement* (Utrecht Records, 2014) – med Runhild Gammelsæter
* *Nature Lovers* (Records DK, 2018) – med Jon Wesseltoft
* *Harmonia Macrocosmica* (Smalltown Supersound, 2021) – med Jon McPhee
* *Context* (Smalltown Supersound, 2022)
* *Eksponeringsterapi* (Fysisk format, 2023) – med Daufødt

## Priser og nominasjoner

## Referanser
Loga

**Loga** er ei bygd i Flekkefjord, som ligger nord for Drangeid. Man kan komme seg til Loga med båt og bil. Og liker man friluft kan man også ta en dressintur på den gamle jernbanelinja som gikk fra Sira til Flekkefjord eller med småbåt gjennom Løgene (Logakanalen) inn til Loia ved Flikka.

Tidligere gikk E18 gjennom Loga, men nå er E39 lagt i tunneler i fjellet over og øst for stedet.

Innbyggertallet i Loga grunnkrets siden 2000:

## Referanser
Meringdal

**Meringdal** er ei grend ved nordvestbredden av Eikesdalsvatnet i Nesset kommune i Møre og Romsdal. Grenda ligger i et jordbruksområde hvor melkeproduksjon står sentralt. Grenda har campingplass.
Akçe

**Akçe** var hovedvalutaen innenfor Det osmanske rike. Det var en sølvmynt og tre *akçer* tilsvarte en para. Etthundre og tyve *akçer* tilsvarte en kuruş. Senere overtok  kuruş som hovedmynten etter akçe. Senere ble også gullmynten lira også brukt samtidig med kuruş.

Suleimanmoskéen i Istanbul sies å ha kostet 59 millioner akçe da en ble bygd på 1550-tallet. Beløpet ble sagt å ha tilsvart 70&nbsp;000 gulldukater, formodentlig venezianske.
## Referanser